CELEX: 32020R1098
Language: bg
Date: 2020-07-24 00:00:00
Title: Регламент за изпълнение (ЕС) 2020/1098 на Комисията от 24 юли 2020 година за разрешаване на употребата на етерично масло от кардамон от Elettaria cardamomum (L.) Maton като фуражна добавка за всички видове животни (текст от значение за ЕИП)

27.7.2020   
               
               
                  BG
               
               
                  Официален вестник на Европейския съюз
               
               
                  L 241/28
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1098 НА КОМИСИЯТА
         от 24 юли 2020 година
         за разрешаване на употребата на етерично масло от кардамон от Elettaria cardamomum (L.) Maton като фуражна добавка за всички видове животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10, параграф 2 от Регламент (ЕО) № 1831/2003 се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
                  
               
                     (2)
                  
                  
                     В съответствие с Директива 70/524/ЕИО бе разрешена безсрочната употреба на масло от кардамон от Elettaria cardamomum (L.) Maton като фуражна добавка за всички видове животни, принадлежаща към към групата „Ароматизиращи и овкусяващи вещества“. Впоследствие посоченият продукт беше вписан в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003.
                  
               
                     (3)
                  
                  
                     В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на масло от кардамон от Elettaria cardamomum (L.) Maton като фуражна добавка за всички видове животни. Заявителят поиска добавката да бъде класифицирана в категория „сензорни добавки“ и във функционална група „ароматизиращи вещества“. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
                  
               
                     (4)
                  
                  
                     В становището си от 14 май 2019 г. (3) Европейският орган за безопасност на храните („Органът“) заключи, че при предложените условия на употреба маслото от кардамон от Elettaria cardamomum (L.) Maton не се отразява неблагоприятно върху здравето на животните и безопасността на потребителите, нито върху околната среда. При липсата на проучвания за оценка на безопасността за потребителя Органът не можа да стигне до заключение относно безопасността за потребителите при боравене с добавката. Според становището заявителят е представил информационен лист за безопасност за масло от кардамон, в който са посочени опасности. Опасностите, описани в информационния лист за безопасност, са по-специално дразнене на кожата, дразнене на очите, алергична реакция на кожата и смъртоносен при поглъщане. Поради това Комисията счита, че следва да се вземат съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката.
                  
               
                     (5)
                  
                  
                     Освен това Органът стигна до заключението, че тъй като посоченото вещество се използва като ароматизант в храни, а функцията му във фуражите е същата като в храните, не е необходимо допълнително доказване на ефикасността му във фуражите. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (6)
                  
                  
                     Следва да се предвидят ограничения и условия, за да се постигне по-добър контрол на посоченото вещество. Върху етикета следва да бъде посочено препоръчителното съдържание на разглежданата добавка. Когато препоръчителното съдържание е надвишено, върху етикета на премиксите, съдържащи фуражната добавка, следва да бъде посочена определена информация.
                  
               
                     (7)
                  
                  
                     При оценката на масло от кардамон от Elettaria cardamomum (L.) Maton беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата посочената добавка следва да бъде разрешена съгласно предвиденото в приложението към настоящия регламент.
                  
               
                     (8)
                  
                  
                     Тъй като не са налице съображения във връзка с безопасността, които да налагат незабавното прилагане на измененията в условията на разрешението за посоченото вещество, целесъобразно е да се предвиди преходен период, за да могат заинтересованите страни да се подготвят да изпълнят новите изисквания, произтичащи от настоящото разрешение.
                  
               
                     (9)
                  
                  
                     Фактът, че употребата на масло от кардамон от Elettaria cardamomum (L.) Maton не е разрешена като ароматизант във вода за пиене, не изключва употребата му в комбинирани фуражи, които се приемат с вода.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посоченото в приложението вещество, което принадлежи към категорията „сензорни добавки“ и към функционалната група „ароматизиращи вещества“, като добавка при храненето на животните при спазване на условията, определени в същото приложение.
         
         
            Член 2
            
               1.   Посоченото в приложението вещество и съдържащите го премикси, които са произведени и етикетирани преди 16 февруари 2021 г. в съответствие с правилата, приложими преди 16 август 2020 г., могат да продължат да се пускат на пазара и да се употребяват до изчерпване на складовите наличности.
            
            
               2.   Комбинираните фуражи и фуражните суровини, които съдържат посоченото в приложението вещество и са произведени и етикетирани преди 16 август 2021 г. в съответствие с правилата, приложими преди 16 август 2020 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
            
            
               3.   Комбинираните фуражи и фуражните суровини, които съдържат посоченото в приложението вещество и са произведени и етикетирани преди 16 август 2022 г. в съответствие с правилата, приложими преди 16 август 2020 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не се отглеждат за производство на храни.
            
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
         
            (3)  EFSA Journal (Бюлетин на ЕОБХ), 2019; 17(6):5721.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        mg активно вещество/kg пълноценен фураж със съдържание на влага 12 %
                     
                  
                        
                           Категория: „сензорни добавки“. Функционална група: „ароматизиращи вещества“
                        
                     
                  
                        2b180
                     
                     
                        Eтерично масло от кардамон
                     
                     
                        
                           Състав на добавката:
                        
                        Етерично масло от семената на Elettaria cardamomum (L.) Maton.
                        
                           Характеристика на активното вещество:
                        
                        Етерично масло от семената на Elettaria cardamomum (L.) Maton, както е определено в стандарта на Международната организация по стандартизация (ISO) 4733:2004 за масло от кардамон (E. cardamomum (L.) Maton).
                        Терпинилацетат: 30—42 % от етеричното масло.
                        Метилевгенол ≤ 0,0002 % от етеричното масло.
                        В течно състояние:
                        CAS №: 8000-66-6
                        EINECS №: 288-922-1
                        FEMA №: 2241
                        Номер на Съвета на Европа: 180
                        Метод за анализ  (1):
                        За определянето на терпинилацетат (фитохимичен маркер) във фуражната добавка (масло от кардамон):
                        
                                    —
                                 
                                 
                                    газова хроматография с пламъчнойонизационна детекция (GC-FID) — ISO 4733
                                 
                              
                     
                        Всички видове животни
                     
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    Добавката се смесва с фуража под формата на премикс.
                                 
                              
                                    2.
                                 
                                 
                                    В упътването за употреба на добавката и премиксите се посочват условията на съхранение и устойчивостта при топлинна обработка.
                                 
                              
                                    3.
                                 
                                 
                                    Върху етикета на добавката се посочва следното: „Препоръчително максимално съдържание на активното вещество в пълноценен фураж със съдържание на влага 12 %: 5 mg/kg фураж“.
                                 
                              
                                    4.
                                 
                                 
                                    Функционалната група, идентификационният номер, наименованието и добавеното количество на активното вещество се посочват върху етикетите на премиксите, ако съдържанието на активното вещество в пълноценен фураж със съдържание на влага 12 % превишава следната стойност: 5 mg/kg.
                                 
                              
                                    5.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите с оглед на потенциалните рискове от вдишване, поглъщане, контакт с кожата или контакт с очите в резултат на употребата им. Когато тези рискове не могат да бъдат отстранени или сведени до минимум чрез такива процедури и мерки, добавката и премиксите се използват с лични предпазни средства, включително средства за предпазване на очите и на кожата.
                                 
                              
                     
                        16.8.2030 г.
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.